هونگ کونگ رهبرلیگی، هفته سونو اعتیراضچی‌لارین سیاسی اصلاحات طلب‌لرینه دستک اوچون آمریکا کونسول‌لوغونا کئچیردیگی یوروشون آردین‌دان خاریجی اؤلکه‌لری چین‌ه باغلی اؤزل یؤنتیم منطقه‌سی‌نین ایچ ایشلرینه قاریشماماق موضوعسونا اویاری ائدیب.
هونگ کونگ خصوصی ایدارچی‌لیک بؤلگه‌سی حکومتی، ائتدیگی آچیقلامادا، آمریکا کونگره عضو‌لری‌نین "هونگ کونگ اینسان حاق‌لاری و دموکراسی یاساسینین" سناتودا قبولو اوچون یئنی‌دن پارلامنته تقدیم اولوناجاغینا دایر آچیقلامالاریندان‌ تأسف ائتدیک‌لرینی بیلدیریب،
یابانجی یاساما اورقان‌لاری هئچ بیر صورتله هونگ کونگ ایچ ایشلرینه موداخیله ائتممه‌لی‌دیر". ایفاده‌سینی ایستیفاده ائتدی.
آچیقلامادا، باش یؤنتیجی کاری لام‌ین اعتراضلارین اساسی اولان جینایتکارلارین چین‌ه قایتاریلماسینی آسان‌لاش‌دیران قانون لاییحه‌سی‌نین گئری چکیله‌جگینی اعلان ائتدیغینی خاطیرلادیلا‌راق،
چین قاره‌سین‌دکی و یا دنیز اؤته‌سی اؤلکه‌لردکی یاساما مجلیس‌لری‌نین هونگ کونگ عایید قانون قویما مسئولیتی یوخ‌دور". دئییلدی.
چین‌ین رسمی یاییم اورقان‌لاریندا، آمریکا کونسول‌لوغونا ائدیلن یوروش و سونرا باش وئرن زوراکی‌لیق حادثه‌لری‌نین، اعتراضلارین آرخاسیندا خاریجی گوج‌لرین وارلیغی‌نین ثبوتو اولدوغو آچیقلاما‌لاری پایلاشدیریلیب.
چاینا دیلی قزئتینده یئر آلان ایمضا‌سیز باش یازیدا، "هونگ کونگ‌داکی اعتراضلارین اینسان حاق‌لاری و دموکراسی ایله علاقه‌سی یوخ‌دور. خاریجی موداخیله نتیجه‌سینده اورتایا چیخان حادثه‌لر. مرکزی حکومتین صبیرلی داورانیشی ضعیف‌لیک اولا‌راق یوروملانماسین. بو آچیق شکیلده معلوم اولما‌لی‌دیر کی، آیریلیقچیلیغین هر نوعو ازیله‌رک مهو ائدیله‌جک‌دیر". ایفاده‌لری یئر آلدی.
هونگ کونگ بازار گونو مینلرجی گؤستریجی، 14 هفته‌دیر داوام ائدن اعتراضلار چرچیوه‌سینده سیاسی اصلاحات طلب‌لرینه دستک تامین ائتمک کیمی، آمریکا نماینده‌لری مجلیسینده قبول ائدیلن "هونگ کونگ اینسان حاق‌لاری و دموکراسی یاساسینین" سناتو گوندمینه آلینماسی اوچون آمریکا کونسول‌لوغونا یوروش کئچیریب.
هونگ کونگ اینسان حاق‌لاری و دموکراسی قانونو"، آمریکانین هونگ کونگ‌ا تیجارت، ایخراج و تیجارت دونیاسینا یؤنه‌لیک ایمتیازلار تانییان و شهرین اؤزل یؤنتیم بؤلگه‌سی اولا‌راق صاحب اولدوغو موختاریتی قبول ائدن 1992-جی ایل تاریخ‌لی آمریکا هونگ کونگ سیاست حاقیندا قانوندا دییشیک‌لیک ائدیلمه‌سینی نظرده توتور.
